ⴰⴳⴷⵓⴷ ⵏ ⵙⵉⴷⵉ ⵃⵎⴰⴷ ⵓ ⵍⵎⵖⵏⵏⵉ

ⴰⴳⴷⵓⴷ ⵏ ⵙⵉⴷⵉ ⵃⵎⴰⴷ ⵓ ⵍⵎⵖⵏⵏⵉ ⵏⵖ ⴰⵏⵎⵓⴳⴳⴰⵔ ⵏ ⵙⵉⴷⵉ ⵃⵎⴰⴷ ⵓ ⵍⵎⵖⵏⵏⵉ ⵏⵖ ⴰⵏⵎⵓⴳⴳⴰⵔ ⵏ ⵉⵎⵉⵍⵛⵉⵍ (ⵙ ⵜⵄⵕⴰⴱⵜ: مهرجان سيدي احمد أوالمغني ⵏⵖ موسم إملشيل) ⵉⴳⴰ ⵢⴰⵏ ⵓⵏⵎⵓⴳⴳⴰⵔ ⴰⵎⵣⵔⴰⵢ ⵏⵏⴰ ⵉⵜⵜⵓⵙⵏⵎⴰⵍⴰⵏ ⴳ ⵉⵎⵉⵍⵛⵉⵍ ⵏⵏⴰ ⵉⴹⴼⴰⵕⵏ ⵉ ⵜⵙⴳⴰ ⵏ ⵎⵉⴷⵍⵜ, ⵉⵙⵎ ⵏⵏⵙ ⴰⵇⵇⴱⵓⵔ ⵉⴳⴰ ⵜ ⵜⵉⵎⵖⵔⵉⵡⵉⵏ ⴰⵛⴽⵓ ⴰⵏⵎⵓⴳⴳⴰⵔ ⴰⴷ ⴳ ⵡⴰⵥⵓⵕ ⵏⵏⵙ ⵉⵥⵍⵉ ⵙ ⵓⵣⵎⵎⴻⵎ ⴷ ⵜⵉⵔⵔⴰ ⵏ ⵉⵡⵍ, ⴰⵔ ⵉⵜⵜⵓⵙⵏⵎⴰⵍⴰ ⴽⵓ ⴷ ⴰⵙⴳⴳⵯⴰⵙ ⴰⴼⴰⴷ ⴰⴷ ⵢⴰⵡⵙ ⵉ ⵎⵉⴷⴷⵏ ⵏⵏⴰ ⵉⵔⴰ ⴰⴷ ⴰⵡⵍⵏ ⴳ ⵜⵉⵔⵔⴰ ⴷ ⵉⴷⵔⵉⵎⵏ ⵏⵏⴰ ⵙ ⵉⵔⴰ ⴰⴷ ⵙⵙⵏⵜⵉⵏ ⵜⵓⴷⵔⵜ ⵏⵏⵙⵏ ⵜⴰⵎⴰⵢⵏⵓⵜ.

ⵉⵙⵎ
ⴰⴳⴷⵓⴷ ⵏ ⵙⵉⴷⵉ ⵃⵎⴰⴷ ⵓ ⵍⵎⵖⵏⵏⵉ ⵉⵣⴷⵉ ⵙ ⵓⵣⵎⵎⴻⵎ ⵏ ⵉⵡⵍ ⵜⴰⵙⵓⵜ ⵅⴼ ⵜⴰⵙⵓⵜ ⵉⵏⴳⵔ ⵜⴰⵔⵡⴰ ⵏ ⴰⵢⵜ ⵃⴷⵉⴷⴷⵓ, ⵜⴰⵇⵇⴱⵉⵍⵜ ⵏⵏⴰ ⵎⵓ ⵉⴹⴼⴰⵕ ⵓⴳⴷⵓⴷ ⴰⴷ. ⴳ ⵡⴰⵥⵓⵕ ⵏⵏⵙ ⵉⵙⵎ ⵏⵏⵙ ⵉⴳⴰ ⵜⵉⵎⵖⵔⴰⵡⵉⵏ ⴰⵛⴽⵓ ⵙⵏⵎⴰⵍⴰⵏ ⵜ ⴰⵢⵜ ⵃⴷⵉⴷⴷⵓ ⴰⴼⴰⴷ ⴰ ⴳⵉⵙ ⵜⵜⵣⵎⵎⴰⵎⵏ ⵉⵡⵍ ⵏ ⵉⵛⵉⵔⵔⴰⵏ ⴷ ⵜⵛⵉⵔⵔⴰⵜⵉⵏ ⵏⵏⵙⵏ, ⵉⴳ ⵓⵍⴰ ⵜⴰⵎⵖⵔⴰ ⵏ ⵉⵡⵍ ⵏⵏⵙⵏ. ⵉⵜⵜⵢⴰⵡⵙⵙⴰⵏ ⵓⴳⴷⵓⴷ ⵏ ⵙⵉⴷⵉ ⵃⵎⴰⴷ ⵓ ⵍⵎⵖⵏⵏⵉ ⵓⵍⴰ ⵙ ⵢⵉⵙⵎ ⵏ ⴰⴳⴷⵓⴷ ⵏ ⵓⵙⵉⴳⴳⵍ ⴷ ⵉⵡⵍ.

ⵜⵓⵍⵍⵉⵙⵜ ⵏ ⵉⵙⵍⵉ ⴷ ⵜⵙⵍⵉⵜ
ⵜⵓⵍⵍⵉⵙⵜ ⵏ ⵉⵙⵍⵉ ⴷ ⵜⵙⵍⵉⵜ ⵜⴳⴰ ⵢⴰⵜ ⵜⵓⵍⵍⵉⵙⵜ ⵉⵜⵜⵢⴰⵡⵙⵙⴰⵏⵏ ⴷⴰⵔ ⵉⵎⴰⵣⵉⵖⵏ ⵙⵍⴰⵡⴰⵏ ⵖⵓⵔ ⵉⵎⴰⵣⵉⵖⵏ ⵏ ⵡⴰⵎⵎⴰⵙ ⵏ ⵍⵎⵖⵔⵉⴱ. ⵉⵍⵍⴰ ⵢⴰⵏ ⵓⵔⴱⴰ ⵉⵙⵎ ⵏⵏⵙ ⵎⵓⵃⴰ ⵉⴳⴰ ⵢⵉⵡⵉⵙ ⵏ ⵜⵇⴱⵉⵍⵜ ⵏ ⴰⵢⵜ ⴱⵕⴰⵀⵉⵎ ⴰⵔ ⵉⵜⵜⵉⵔⵉ ⵢⴰⵜ ⵜⵔⴱⴰⵜ ⵎⵓ ⵢⵉⵙⵎ ⵃⴰⴷⴷⴰ ⵜⴳⴰ ⵉⵍⵍⵉⵙ ⵏ ⵜⵇⵇⴱⵉⵜ ⵏ ⴰⵢⵜ ⵉⵄⵣⵣⴰ. ⵜⵉⵇⴱⵉⵍⵉⵏ ⵏⵏⵙⵏ ⵙ ⵙⵏⴰⵜ ⴳⴰⵏⵜ ⵜⵉⵇⵇⴱⵉⵍⵉⵏ ⵉⵏⵎⴰⵍⴰⵏ ⵏ ⴰⵢⵜ ⵃⴷⵉⴷⴷⵓ ⴳ ⵜⵙⴳⴰ ⵏ ⵉⵎⵉⵍⵛⵉⵍ, ⵎⴰⵛⴰ ⵜⵍⵍⴰ ⵜⴰⵥⵉⵜ ⵏⴳⵔ ⴰⵙⵏⵜ, ⵜⴰⵇⴱⵉⵍⵜ ⵓⵔ ⵜⴻⵜⵜⴰⵀⴰⵍ ⵙⴳ ⵖⵓⵔ ⵜⴰⵢⵢⴰⴹ. ⵜⴰⵥⵉⵜ ⴳⵔ ⵜⵇⵇⴱⵉⵍⵉⵏ ⴰⴷ ⵜⵍⵍⴰ ⵖⴼ ⵉⵖⴱⵓⵍⴰ ⵏ ⵡⴰⵎⴰⵏ ⴷ ⵉⴷⵖⴰⵔⵏ ⵏ ⵜⴰⵢⵙⵙⴰ ⴰⵛⴽⵓ ⵏⵎⴰⵍⴰⵏⵜ. ⵉⵙⴽⵔ ⵎⵓⵃⴰ ⴷ ⵃⴰⴷⴷⴰ ⴰⴷ ⴰⵡⵍⵏ ⴳ ⴷⴷⵓ ⵜⴰⴷⴷⴰⴳⵜ ⵏ ⵉⴽⵉⴹ ⵣⵓⵏ ⴰⴽⴽⵯ ⵎⵉⴷⴷⵏ ⵎⴰⵛⴰ ⵜⵉⵇⴱⵉⵍⵉⵏ ⵏⵏⵙⵏ ⵓⵔ ⵔⴰⵏⵜ. ⴰⵍⵍⵉⴳ ⵓⵔ ⵢⵓⴼⵉ ⵎⵓⵃⴰ ⴷ ⵃⴰⴷⴷⴰ ⵎⴰⵎⵏⴽ ⵙⴽⴰⵔⵏ ⴰⴼⴰⴷ ⴰⴷ ⵜⵉⵀⵍⵏ ⴼⵜⴰⵏ ⵙ ⵙⵉⵏ ⵙ ⵜⴰⴳⴰⵏⵜ ⴰⵔ ⴰⵍⵍⴰⵏ ⵙ ⵉⵎⵟⵟⴰⵡⵏ ⴰⵍⵍⵉⴳ ⵜⵜⵛⴰⵕⵏ ⵉⵎⵟⵟⴰⵡⵏ ⵏ ⵃⴰⴷⴷⴰ ⵢⴰⵏ ⵓⴳⵍⵎⴰⵎ ⵙⴽⵔⵏ ⵉⵎⵟⵟⴰⵡⵏ ⵏ ⵎⵓⵃⴰ ⴰⴳⵍⵎⴰⵎ ⵢⴰⴹⵏⵉⵏ, ⴰⴽⵓⴷ ⴰⵏⵏ ⵉⴹⵕⵏ ⵎⵓⵃⴰ ⴳ ⵓⴳⵍⵎⴰⵎ ⵏ ⵉⵎⵟⵟⴰⵡⵏ ⵏⵏⵙ ⵉⵏⵖ ⴳⵉⵙ ⵉⵖⴼ ⵏⵏⵙ, ⵜⴹⵕⵏ ⵓⵍⴰ ⵃⴰⴷⴷⴰ ⴳ ⵓⴳⵍⵎⴰⵎ ⵏⵏⵙ ⵜⵏⵖ ⴳⵉⵙ ⵉⵖⴼ ⵏⵏⵙ. ⵣⵔⵉⵏ ⵉⵙⴳⴳⵯⴰⵙⵏ, ⵜⵉⵇⵇⴱⵉⵍⵉⵏ ⵙ ⵙⵏⴰⵜ ⵓⵔ ⵜⵜⵓⵏ ⵎⵓⵃⴰ ⴷ ⵃⴰⴷⴷⴰ, ⴽⴽⵙⵏ ⵜⴰⵥⵉⵜ ⴳⵔ ⴰⵜⵙⵏ ⴳⵏ ⵉⵙⵎ ⵏ ''ⵜⵙⵍⵉⵜ'' ⴷ ''ⵉⵙⵍⵉ'' ⵉ ⵉⴳⵍⵎⴰⵎⵏ ⴷⴰ ⴳ ⵉⵎⵎⵓⵜ ⵎⵓⵃⴰ ⴷ ⵃⴰⴷⴷⴰ, ⵙⴽⵔⵏ ⵙⴳ ⵉⴳⵍⵎⴰⵎⵏ ⴰⴷ ⵢⴰⵏ ⵓⴷⵖⴰⵔ ⵏ ⵓⵣⵎⵎⴻⵎ ⵏ ⵢⵉⵡⵍ.https://web.archive.org/web/20241212114935/https://www.kabbos.com/%D8%A5%D9%85%D9%8A%D9%84%D8%B4%D9%8A%D9%84-%D8%A3%D8%B1%D8%B6-%D8%A7%D9%84%D8%B9%D8%B4%D8%A7%D9%82-%D8%A3%D8%B3%D8%B7%D9%88%D8%B1%D8%A9-%D8%A5%D9%8A%D8%B3%D9%84%D9%8A-%D9%88-%D8%AA%D9%8A%D8%B3/

ⵉⵙⴰⵖⵓⵍⵏ